title: A Bizottság (EU) 2019/2102 végrehajtási rendelete (2019. november 27.) az (EU) 2015/2452 végrehajtási rendeletnek a halasztott adók veszteségelnyelő képessége miatti kiigazítás kiszámításához használt információk közzététele tekintetében történő módosításáról (EGT-vonatkozású szöveg)

text:
                  10.12.2019

                  HU

                  Az Európai Unió Hivatalos Lapja

                  L 318/6

         A BIZOTTSÁG (EU) 2019/2102 VÉGREHAJTÁSI RENDELETE
         (2019. november 27.)
         az (EU) 2015/2452 végrehajtási rendeletnek a halasztott adók veszteségelnyelő képessége miatti kiigazítás kiszámításához használt információk közzététele tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biztosítási és viszontbiztosítási üzleti tevékenység megkezdéséről és gyakorlásáról szóló, 2009. november 25-i 2009/138/EK európai parlamenti és tanácsi irányelvre (Szolvencia II) (1) és különösen annak 56. cikkére,
         mivel:

                     (1)

                     Az (EU) 2019/981 felhatalmazáson alapuló bizottsági rendelet (2) az Unión belüli egyenlő versenyfeltételek biztosítása érdekében a halasztott adókra vonatkozó további elvek bevezetésével módosította az (EU) 2015/35 felhatalmazáson alapuló bizottsági rendeletet (3). E módosítások figyelembevétele érdekében ki kell igazítani az (EU) 2015/2452 bizottsági végrehajtási rendeletben (4) meghatározott egyes táblákat.

                     (2)

                     Az (EU) 2015/2452 végrehajtási rendeletet ezért ennek megfelelően módosítani kell.

                     (3)

                     Az (EU) 2015/35 felhatalmazáson alapuló rendelet azon módosításait, amelyek a halasztott adók veszteségelnyelő képessége miatti kiigazítás kiszámításához használt információk közzétételét írják elő, 2020. január 1-jétől kell alkalmazni. Az e rendelettel megállapított módosítások az említett előírásokat építik be az (EU) 2015/2452 végrehajtási rendeletben meghatározott megfelelő táblákba. Ezért ezt a rendeletet is az említett időponttól indokolt alkalmazni.

                     (4)

                     Ez a rendelet az Európai Biztosítás- és Foglalkoztatóinyugdíj-hatóság által a Bizottságnak benyújtott végrehajtás-technikai standardtervezeteken alapul.

                     (5)

                     Az Európai Biztosítás- és Foglalkoztatóinyugdíj-hatóság nyilvános konzultációt folytatott az e rendelet alapját képező végrehajtás-technikai standardtervezetekről, elemezte az esetleges kapcsolódó költségeket és hasznot, továbbá kikérte az 1094/2010/EU európai parlamenti és tanácsi rendelet (5) 37. cikke által létrehozott biztosítási és viszontbiztosítási érdekképviseleti csoport véleményét,

               ELFOGADTA EZT A RENDELETET:

            1. cikk
            Az (EU) 2015/2452 végrehajtási rendelet a következőképpen módosul:

                        1.

                        Az I. melléklet e rendelet I. mellékletének megfelelően módosul.

                        2.

                        A II. melléklet e rendelet II. mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2020. január 1-jétől kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. november 27-én.

                  a Bizottság részéről

                  az elnök

               Jean-Claude JUNCKER

            (1)  HL L 335., 2009.12.17., 1. o.

            (2)  A Bizottság (EU) 2019/981 felhatalmazáson alapuló rendelete (2019. március 8.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II) kiegészítéséről szóló (EU) 2015/35 felhatalmazáson alapuló rendelet módosításáról (HL L 161., 2019.6.18., 1. o.).

            (3)  A Bizottság (EU) 2015/35 felhatalmazáson alapuló rendelete (2014. október 10.) a biztosítási és viszontbiztosítási üzleti tevékenység megkezdéséről és gyakorlásáról szóló 2009/138/EK európai parlamenti és tanácsi irányelv (Szolvencia II.) kiegészítéséről (HL L 12., 2015.1.17., 1. o.).

            (4)  A Bizottság (EU) 2015/2452 végrehajtási rendelete (2015. december 2.) a 2009/138/EK európai parlamenti és tanácsi irányelvvel összhangban a fizetőképességről és pénzügyi helyzetről szóló jelentés tekintetében alkalmazandó eljárásokra, formátumokra és adatszolgáltatási táblákra vonatkozó végrehajtás-technikai standardok megállapításáról (HL L 347., 2015.12.31., 1285. o.).

            (5)  Az Európai Parlament és a Tanács 1094/2010/EU rendelete (2010. november 24.) az európai felügyeleti hatóság (az Európai Biztosítás- és Foglalkoztatóinyugdíj-hatóság) létrehozásáról, valamint a 716/2009/EK határozat módosításáról és a 2009/79/EK bizottsági határozat hatályon kívül helyezéséről (HL L 331., 2010.12.15., 48. o.).

            I. MELLÉKLET
            Az (EU) 2015/2452 végrehajtási rendelet I. melléklete a következőképpen módosul:

                        (1)

                        Az S.25.01.21 tábla – Szavatolótőke-szükséglet – a standard formulát alkalmazó biztosítók esetén a következő táblázatokkal egészül ki:

                                    „Adókulccsal kapcsolatos megközelítés

                                                Igen/Nem

                                                C0109

                                                Átlagos adókulcson alapuló megközelítés

                                                R0590

                                    A halasztott adók veszteségelnyelő képességének (LAC DT) kiszámítása

                                                LAC DT

                                                C0130”

                                                LAC DT

                                                R0640

                                                Halasztott adókötelezettségek visszaírásával indokolt LAC DT

                                                R0650

                                                Valószínű jövőbeli adóköteles gazdasági nyereséggel indokolt LAC DT

                                                R0660

                                                Visszavezetéssel indokolt LAC DT, folyó év

                                                R0670

                                                Visszavezetéssel indokolt LAC DT, jövőbeli évek

                                                R0680

                                                Maximális LAC DT

                                                R0690

                        (2)

                        Az S.25.02.21 tábla – Szavatolótőke-szükséglet – a standard formulát és részleges belső modellt alkalmazó biztosítók esetén a következő táblázatokkal egészül ki:

                                    „Adókulccsal kapcsolatos megközelítés

                                                Igen/Nem

                                                C0109

                                                Átlagos adókulcson alapuló megközelítés

                                                R0590

                                    A halasztott adók veszteségelnyelő képességének (LAC DT) kiszámítása

                                                LAC DT

                                                C0130”

                                                LAC DT összege/becsült összege

                                                R0640

                                                Halasztott adókötelezettségek visszaírásával indokolt LAC DT összege/becsült összege

                                                R0650

                                                Valószínű jövőbeli adóköteles gazdasági nyereséggel indokolt LAC DT összege/becsült összege

                                                R0660

                                                Visszavezetéssel indokolt LAC DT összege/becsült összege, folyó év

                                                R0670

                                                Visszavezetéssel indokolt LAC DT összege/becsült összege, jövőbeli évek

                                                R0680

                                                LAC DT maximális összege/becsült összege

                                                R0690

                        (3)

                        Az S.25.03.21 tábla – Szavatolótőke-szükséglet – teljes belső modellt alkalmazó vállalkozások esetén a következő táblázatokkal egészül ki:

                                    „Adókulccsal kapcsolatos megközelítés

                                                Igen/Nem

                                                C0109

                                                Átlagos adókulcson alapuló megközelítés

                                                R0590

                                    A halasztott adók veszteségelnyelő képességének (LAC DT) kiszámítása

                                                LAC DT

                                                C0130”

                                                LAC DT összege/becsült összege

                                                R0640

                                                Halasztott adókötelezettségek visszaírásával indokolt LAC DT összege/becsült összege

                                                R0650

                                                Valószínű jövőbeli adóköteles gazdasági nyereséggel indokolt LAC DT összege/becsült összege

                                                R0660

                                                Visszavezetéssel indokolt LAC DT összege/becsült összege, folyó év

                                                R0670

                                                Visszavezetéssel indokolt LAC DT összege/becsült összege, jövőbeli évek

                                                R0680

                                                LAC DT maximális összege/becsült összege

                                                R0690

            II. MELLÉKLET
            Az (EU) 2015/2452 végrehajtási rendelet II. melléklete a következőképpen módosul:

                        (1)

                        Az „S.25.01. – Szavatolótőke-szükséglet – a standard formulát alkalmazó biztosítók esetén” szakaszban a táblázat a következő sorokkal egészül ki:

                                       „Adókulccsal kapcsolatos megközelítés

                                    R0590/C0109

                                    Átlagos adókulcson alapuló megközelítés

                                    Az alábbi zárt listában szereplő lehetőségek egyikét kell használni:
                                    1 – Igen
                                    2 – Nem
                                    3 –Nem alkalmazható, mivel a halasztott adók veszteségelnyelő képességét (LAC DT) nem használják (ebben az esetben az R0640–R0690 sor nem alkalmazható)
                                    Lásd a biztosítástechnikai tartalékok és halasztott adók veszteségelnyelő képességéről szóló EIOPA-iránymutatást (EIOPA-BoS-14/177) (*1)

                                       A halasztott adók veszteségelnyelő képessége (LAC DT) miatti kiigazítás kiszámítása

                                    R0640/C0130

                                    LAC DT

                                    A halasztott adók veszteségelnyelő képességének összege az (EU) 2015/35 felhatalmazáson alapuló rendelet 207. cikkében szereplő meghatározás szerint. A veszteségelnyelő képesség (LAC) e cellában szereplő összegének meg kell egyeznie az S.25.01. szakasz R0150/C0100 cellájában megadott értékkel.

                                    R0650/C0130

                                    Halasztott adókötelezettségek visszaírásával indokolt LAC DT

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet halasztott adókötelezettségek visszaírása indokol

                                    R0660/C0130

                                    Valószínű jövőbeli adóköteles gazdasági nyereséggel indokolt LAC DT

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet valószínű jövőbeli adóköteles gazdasági nyereség indokol

                                    R0670/C0130

                                    Visszavezetéssel indokolt LAC DT, folyó év

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet korábbi évek nyeresége indokol. A következő évhez rendelt veszteségek összege.

                                    R0680/C0130

                                    Visszavezetéssel indokolt LAC DT, jövőbeli évek”

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet korábbi évek nyeresége indokol. A következő év utáni évekhez rendelt veszteségek összege.

                                    R0690/C0130

                                    Maximális LAC DT

                                    A LAC DT azon maximális összege, amely rendelkezésre állhat annak értékelése előtt, hogy a nettó halasztott adókövetelések növekedése felhasználható-e a kiigazítás céljára, ahogyan azt az (EU) 2015/35 felhatalmazáson alapuló rendelet 207. cikkének (2) bekezdése előírja.

                        (2)

                        Az „S.25.02. – Szavatolótőke-szükséglet – a standard formulát és részleges belső modellt alkalmazó biztosítók esetén” szakaszban a táblázat a következő sorokkal egészül ki:

                                       „Adókulccsal kapcsolatos megközelítés

                                    R0590/C0109

                                    Átlagos adókulcson alapuló megközelítés

                                    Az alábbi zárt listában szereplő lehetőségek egyikét kell használni:
                                    1 – Igen
                                    2 – Nem
                                    3 –Nem alkalmazható, mivel a halasztott adók veszteségelnyelő képességét (LAC DT) nem használják (ebben az esetben az R0640–R0690 sor nem alkalmazható)
                                    Lásd a biztosítástechnikai tartalékok és halasztott adók veszteségelnyelő képességéről szóló EIOPA-iránymutatást (EIOPA-BoS-14/177)

                                       A halasztott adók veszteségelnyelő képessége (LAC DT) miatti kiigazítás kiszámítása

                                    R0640/C0130

                                    LAC DT összege/becsült összege

                                    A halasztott adók veszteségelnyelő képességének összege/becsült összege az (EU) 2015/35 felhatalmazáson alapuló rendelet 207. cikkének megfelelően kiszámítva. A veszteségelnyelő képesség (LAC) e cellában szereplő összegének meg kell egyeznie az S.25.02. szakasz R0310/C0100 cellájában megadott értékkel.

                                    R0650/C0130

                                    Halasztott adókötelezettségek visszaírásával indokolt LAC DT összege/becsült összege

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított értéknek – azon összege/becsült összege, amelyet halasztott adókötelezettségek visszaírása indokol

                                    R0660/C0130

                                    Valószínű jövőbeli adóköteles gazdasági nyereséggel indokolt LAC DT összege/becsült összege

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított értéknek – azon összege/becsült összege, amelyet valószínű jövőbeli adóköteles gazdasági nyereség indokol

                                    R0670/C0130

                                    Visszavezetéssel indokolt LAC DT összege/becsült összege, folyó év

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet korábbi évek nyeresége indokol. A következő évhez rendelt veszteségek összege.

                                    R0680/C0130

                                    Visszavezetéssel indokolt LAC DT összege/becsült összege, jövőbeli évek

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet korábbi évek nyeresége indokol. A következő év utáni évekhez rendelt veszteségek összege.

                                    R0690/C0130

                                    LAC DT maximális összege/becsült összege

                                    A halasztott adók veszteségelnyelő képességének azon maximális összege, amely rendelkezésre állhat annak értékelése előtt, hogy a nettó halasztott adókövetelések növekedése felhasználható-e a kiigazítás céljára, ahogyan azt az (EU) 2015/35 felhatalmazáson alapuló rendelet 207. cikkének (2) bekezdése előírja.”

                        (3)

                        Az „S.25.03. – Szavatolótőke-szükséglet – teljes belső modellt alkalmazó biztosítók esetén” szakaszban a táblázat a következő sorokkal egészül ki:

                                    „R0590/C0109

                                    Átlagos adókulcson alapuló megközelítés

                                    Az alábbi zárt listában szereplő lehetőségek egyikét kell használni:
                                    1 – Igen
                                    2 – Nem
                                    3 – Nem alkalmazható, mivel a halasztott adók veszteségelnyelő képességét (LAC DT) nem használják (ebben az esetben az R0640–R0690 sor nem alkalmazható)
                                    Lásd a biztosítástechnikai tartalékok és halasztott adók veszteségelnyelő képességéről szóló EIOPA-iránymutatást (EIOPA-BoS-14/177)

                                       A halasztott adók veszteségelnyelő képessége (LAC DT) miatti kiigazítás kiszámítása

                                    R0640/C0130

                                    LAC DT összege/becsült összege

                                    A halasztott adók veszteségelnyelő képességének összege/becsült összege az (EU) 2015/35 felhatalmazáson alapuló rendelet 207. cikkében szereplő meghatározás szerint. A veszteségelnyelő képesség (LAC) e cellában szereplő összegének meg kell egyeznie az S.25.02. szakasz R0310/C0100 cellájában megadott értékkel.

                                    R0650/C0130

                                    Halasztott adókötelezettségek visszaírásával indokolt LAC DT összege/becsült összege

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított értéknek – azon összege/becsült összege, amelyet halasztott adókötelezettségek visszaírása indokol

                                    R0660/C0130

                                    Valószínű jövőbeli adóköteles gazdasági nyereséggel indokolt LAC DT összege/becsült összege

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított értéknek – azon összege/becsült összege, amelyet valószínű jövőbeli adóköteles gazdasági nyereség indokol

                                    R0670/C0130

                                    Visszavezetéssel indokolt LAC DT összege/becsült összege, folyó év

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet korábbi évek nyeresége indokol. A következő évhez rendelt veszteségek összege.

                                    R0680/C0130

                                    Visszavezetéssel indokolt LAC DT összege/becsült összege, jövőbeli évek

                                    A halasztott adók veszteségelnyelő képességének – az (EU) 2015/35 felhatalmazáson alapuló rendelet 207. cikkének megfelelően kiszámított összegnek – azon része, amelyet korábbi évek nyeresége indokol. A következő év utáni évekhez rendelt veszteségek összege.

                                    R0690/C0130

                                    LAC DT maximális összege/becsült összege

                                    A halasztott adók veszteségelnyelő képességének azon maximális összege, amely rendelkezésre állhat annak értékelése előtt, hogy a nettó halasztott adókövetelések növekedése felhasználható-e a kiigazítás céljára, ahogyan azt az (EU) 2015/35 felhatalmazáson alapuló rendelet 207. cikkének (2) bekezdése előírja.”

               (*1)  A 2015. február 2-i EIOPA-BoS-14/177 iránymutatás a biztosítástechnikai tartalékok és halasztott adók veszteségelnyelő képességéről (https://eiopa.europa.eu/publications/eiopa-guidelines/guidelines-on-the-loss-absorbing-capacity-of-technical-provisions-and-deferred-taxes).”


title: A Bizottság (EU) 2019/2165 végrehajtási rendelete (2019. december 17.) a Coriandrum sativumból nyert koriandermag-olaj új élelmiszer leírása módosításának engedélyezéséről az (EU) 2015/2283 európai parlamenti és tanácsi rendeletnek megfelelően, valamint az (EU) 2017/2470 bizottsági végrehajtási rendelet módosításáról (EGT-vonatkozású szöveg)

text:
                  18.12.2019

                  HU

                  Az Európai Unió Hivatalos Lapja

                  L 328/81

         A BIZOTTSÁG (EU) 2019/2165 VÉGREHAJTÁSI RENDELETE
         (2019. december 17.)
         a Coriandrum sativumból nyert koriandermag-olaj új élelmiszer leírása módosításának engedélyezéséről az (EU) 2015/2283 európai parlamenti és tanácsi rendeletnek megfelelően, valamint az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     A Bizottság 2014/155/EU végrehajtási határozata (3) a 258/97/EK európai parlamenti és tanácsi rendeletnek (4) megfelelően engedélyezte a Coriandrum sativumból nyert koriandermag-olaj új élelmiszer-összetevőként, étrend-kiegészítőkben való forgalomba hozatalát.

                     (5)

                     2019. július 2-án az Ovalie Innovation vállalat (a továbbiakban: kérelmező) kérelmet nyújtott be a Bizottsághoz a Coriandrum sativumból nyert koriandermag-olaj leírásának az (EU) 2015/2283 rendelet 10. cikkének (1) bekezdése szerinti módosítására. A kérelmező az olajsav minimális szintjének a jelenlegi 8,0 %-ról 7,0 %-ra való csökkentését kérte.

                     (6)

                     A kérelmező indokolása szerint a módosításra azért van szükség, hogy tükrözze a Coriandrum sativum növényben megfigyelt természetesen változó olajsavszinteket.

                     (7)

                     A Bizottság úgy véli, hogy nincs szükség a kérelemnek az Európai Élelmiszerbiztonsági Hatóság (a továbbiakban: Hatóság) általi, az (EU) 2015/2283 rendelet 10. cikkének (3) bekezdése szerinti biztonsági értékelésére. Az olajsav az olívaolaj fő természetes összetevője. Természetes módon – az új élelmiszer esetében javasolt szintekkel megegyező szinteken – számos más alapvető élelmiszerben is jelen van, amelyek fogyasztása hosszú múltra tekint vissza.

                     (8)

                     A Coriandrum sativumból származó koriandermagolaj olajsavszintjeire vonatkozó javasolt módosítás nem változtat a Hatóság által elvégzett biztonsági értékelés (5) következtetésein, amelyek alátámasztották annak a 2014/155/EU végrehajtási határozat általi engedélyezését. Ezért helyénvaló a Coriandrum sativumból nyert koriandermag-olaj olajsavtartalmát a javasolt szintre módosítani az új élelmiszer leírásában.

                     (9)

                     A kérelemben szereplő információk alapján kellő bizonyossággal megállapítható, hogy a Coriandrum sativumból nyert koriandermag-olaj új élelmiszer leírásának javasolt módosítása megfelel az (EU) 2015/2283 rendelet 12. cikkének.

                     (10)

                     Az (EU) 2017/2470 végrehajtási rendelet mellékletét ezért ennek megfelelően módosítani kell.

                     (11)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az engedélyezett új élelmiszereknek az (EU) 2015/2283 rendelet 6. cikke értelmében létrehozott, az (EU) 2017/2470 bizottsági végrehajtási rendeletben megállapított uniós jegyzékében a Coriandrum sativumból nyert koriandermag-olaj új élelmiszerre vonatkozó bejegyzés az e rendelet mellékletében meghatározottaknak megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. december 17-én.

                  a Bizottság részéről

                  az elnök

               Ursula VON DER LEYEN

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság 2014/155/EU végrehajtási határozata (2014. március 19.) a koriandermag-olajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 85., 2014.3.21., 13. o.).

            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            (5)  The EFSA Journal 2013; 11(10):3422.

            MELLÉKLET
            Az (EU) 2017/2470 végrehajtási rendelet mellékletében a 2. táblázatban (Specifikációk) a „Coriandrum sativumból nyert koriandermag-olaj” bejegyzés helyébe a következő lép:

                        ‘Engedélyezett új élelmiszer

                        Specifikációk

                              „Coriandrum sativumból nyert koriandermag-olaj

                           Leírás/meghatározás:

                        A koriandermag-olaj a Coriandrum sativum L. növény magjaiból nyert, zsírsavak gliceridjeit tartalmazó olaj.
                        Halványsárga szín és semleges íz jellemzi.
                        CAS-szám: 8008-52-4
                        A zsírsavak összetétele:
                        Palmitinsav (C16:0): 2–5 %
                        Sztearinsav (C18:0): < 1,5 %
                        Petroszelinsav (cisz-C18:1(n-12)): 60–75 %
                        Olajsav (cisz-C18:1 (n-9)): 7–15 %
                        Linolsav (C18:2): 12–19 %
                        α-Linolénsav (C18:3): < 1,0 %
                        Transzzsírsavak: ≤ 1,0 %

                           Tisztaság:

                        Törésmutató (20 °C-on): 1,466–1,474
                        Savszám: ≤ 2,5 mg KOH/g
                        Peroxidszám (PV): ≤ 5,0 meq/kg
                        Jódszám: 88–110 egység
                        Elszappanosítási szám: 179-200 mg KOH/g
                        El nem szappanosítható rész: ≤ 15 g/kg”’.


title: A Bizottság (EU) 2020/145 végrehajtási rendelete (2020. február 3.) az 1236/2010/EU európai parlamenti és tanácsi rendelet alkalmazására vonatkozó részletes szabályok megállapításáról szóló 433/2012/EU végrehajtási rendeletnek az Északkelet-atlanti Halászati Bizottság részére történő jelentés- és információküldés tekintetében való módosításáról

text:
                  4.2.2020

                  HU

                  Az Európai Unió Hivatalos Lapja

                  L 31/1

         A BIZOTTSÁG (EU) 2020/145 VÉGREHAJTÁSI RENDELETE
         (2020. február 3.)
         az 1236/2010/EU európai parlamenti és tanácsi rendelet alkalmazására vonatkozó részletes szabályok megállapításáról szóló 433/2012/EU végrehajtási rendeletnek az Északkelet-atlanti Halászati Bizottság részére történő jelentés- és információküldés tekintetében való módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az északkelet-atlanti halászatban folytatandó jövőbeni többoldalú halászati együttműködésről szóló egyezmény területén alkalmazandó ellenőrzési és végrehajtási rendszer meghatározásáról és a 2791/1999/EK tanácsi rendelet hatályon kívül helyezéséről szóló, 2010. december 15-i 1236/2010/EU európai parlamenti és tanácsi rendeletre (1) és különösen annak 9. és 11. cikkére,
         mivel:

                     (1)

                     Az 1236/2010/EU rendelet bizonyos egyedi ellenőrzési intézkedéseket állapít meg az Északkelet-atlanti Halászati Bizottság (NEAFC) hatáskörébe tartozó területen folytatott uniós halászati tevékenységek nyomon követésére. Az 1236/2010/EU rendelet alkalmazására vonatkozó részletes szabályokat a 433/2012/EU bizottsági végrehajtási rendelet (2) határozza meg.

                     (2)

                     Az 1236/2010/EU rendelet 12. cikkének (2) bekezdésével összhangban a tagállamok gondoskodnak arról, hogy a NEAFC titkárának elküldött jelentések és információk megfeleljenek a 433/2012/EU bizottsági végrehajtási rendelet 16. cikke szerint meghatározott adatcsere-formátumoknak és adatközlő rendszereknek.

                     (3)

                     2018-as éves ülésén a NEAFC megállapodott a szerződő felek és a NEAFC titkársága közötti adatközléshez használatos új, UN/FLUX szabványon alapuló elektronikus jelentéstételi rendszerről (3). A NEAFC úgy határozott, hogy az Európai Unió lesz a NEAFC első olyan szerződő fele, amely alkalmazza az új elektronikus jelentéstételi rendszert. Amint a Bizottság tájékoztatja a NEAFC titkárságát arról, hogy készen áll az új jelentéstételi rendszer alkalmazásának megkezdésére, és a NEAFC megállapítja, hogy az UN/FLUX szabvány alkalmazásának technikai előkészületei befejeződtek, a NEAFC döntést hoz arról az időpontról, amelytől kezdődően az új szabványt alkalmazni kell az adatcserékhez. Az új jelentéstételi rendszer először az EU és a NEAFC titkársága között kerül alkalmazásra, és a többi szerződő félnek legkésőbb a hatálybalépést követő két éven belül kell bevezetnie a rendszert.

                     (4)

                     Az új elektronikus jelentéstételi rendszer alkalmazásához bizottsági és tagállami szintű előkészítő munkára van szükség. Az új jelentéstételi rendszer alkalmazásának indokolatlan késedelmét elkerülendő, meg kell határozni azt az időpontot, ameddig az érintett tagállamoknak fel kell készülniük az új adatcsere-formátumok és adatközlő rendszerek alkalmazására.

                     (5)

                     Amint a NEAFC erre vonatkozóan határozatot hoz, a Bizottság közli a tagállamokkal az új elektronikus jelentéstételi rendszer alkalmazási időszakának kezdődátumát.

                     (6)

                     Ezért a 433/2012/EU végrehajtási rendeletet módosítani kell.

                     (7)

                     Az e rendeletben előírt intézkedések összhangban vannak a Halászati és Akvakultúraágazati Bizottság véleményével,

               ELFOGADTA EZT A RENDELETET:

            1. cikk
            A 433/2012/EU végrehajtási rendelet 16. cikke helyébe a következő szöveg lép:

                  „16. cikk
                  Kommunikáció a NEAFC titkárságával

                     (1)   A NEAFC titkárságának küldendő jelentések és információk küldéséhez használatos, az 1236/2010/EU rendelet 12. cikkének (2) bekezdésében említett adatcsere-formátumoknak és adatkommunikációs rendszereknek a (3) bekezdésben említett időpontig az e rendelet X. mellékletében meghatározott szabályoknak kell megfelelniük; a NEAFC titkárságával folytatott kommunikációban használandó megfelelő kódokat a XI. melléklet tartalmazza.

                     (2)   A tagállamok 2020. november 1-jéig befejezik az összes szükséges technikai előkészületet, amely lehetővé teszi az alábbi adatcsere-formátumok és adatkommunikációs rendszerek használatát a jelentéseknek és információknak a NEAFC titkársága részére történő továbbításához:

                                 a)

                                 A halászati napló adatainak, az előzetes értesítési adatoknak, az átrakási nyilatkozat adatainak és a kirakodási nyilatkozat adatainak cseréjéhez az UN/FLUX P1000-3 szabványon alapuló »halászati tevékenység domén« XML séma formátumát kell használni. Az adatcsere a NEAFC által a halászati tevékenységekre vonatkozóan elfogadott FLUX-alapú végrehajtási dokumentummal összhangban zajlik.

                                 b)

                                 A hajómegfigyelési rendszer adatainak jelentéséhez az UN/FLUX P1000-7 szabványon alapuló »hajó-helyzetmeghatározás domén« XML séma formátumát kell használni. Az adatcsere a NEAFC által a hajók helyzetére vonatkozóan elfogadott FLUX-alapú végrehajtási dokumentummal összhangban zajlik.

                     (3)   A tagállamok a (2) bekezdésben említett adatcsere-formátumokat és adatkommunikációs rendszereket a NEAFC erre vonatkozó határozatát követően a Bizottság által bejelentendő időponttól kezdve használják. Az adatcserék a NEAFC által elfogadott FLUX-alapú végrehajtási dokumentumokkal összhangban zajlanak.

                     (4)   Az (1) és (3) bekezdéstől eltérve, e rendelet hatálybalépésétől kezdődően a hajómegfigyelési rendszer adatainak jelentésére a tagállamok használhatják a (2) bekezdés b) pontjában említett adatcsere-formátumot. A tagállamok tájékoztatják a Bizottságot arról az időpontról, amelytől kezdve az új adatcsere-formátumot használni fogják.”

            2. cikk
            Ez a rendelet az Európai Unió Hivatalos Lapjában való kihirdetését követő hetedik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 3-án.

                  a Bizottság részéről

                  az elnök

               Ursula VON DER LEYEN

            (1)  HL L 348., 2010.12.31., 17. o.

            (2)  A Bizottság 433/2012/EU végrehajtási rendelete (2012. május 23.) az északkelet-atlanti halászatban folytatandó jövőbeni többoldalú halászati együttműködésről szóló egyezmény területén alkalmazandó ellenőrzési és végrehajtási rendszer meghatározásáról szóló 1236/2010/EU európai parlamenti és tanácsi rendelet alkalmazására vonatkozó részletes szabályok megállapításáról (HL L 136., 2012.5.25., 41. o.).

            (3)  A NEAFC 37. éves üléséről (2018. november 13–16.) szóló jelentés 12.7. pontja.


title: A Bizottság (EU) 2020/147 végrehajtási rendelete (2020. február 3.) a Saccharomyces cerevisiae CNCM I-4407 készítmény elválasztott malacok, kocák (a szopós malacokra gyakorolt kedvező hatás elérése érdekében) és tejelő tehenek takarmány-adalékanyagaként történő engedélyezéséről, valamint a 2148/2004/EK, az 1288/2004/EK és az 1811/2005/EK rendelet módosításáról (az engedély jogosultja: S.I. Lesaffre) (EGT-vonatkozású szöveg)

text:
                  4.2.2020

                  HU

                  Az Európai Unió Hivatalos Lapja

                  L 31/7

         A BIZOTTSÁG (EU) 2020/147 VÉGREHAJTÁSI RENDELETE
         (2020. február 3.)
         a Saccharomyces cerevisiae CNCM I-4407 készítmény elválasztott malacok, kocák (a szopós malacokra gyakorolt kedvező hatás elérése érdekében) és tejelő tehenek takarmány-adalékanyagaként történő engedélyezéséről, valamint a 2148/2004/EK, az 1288/2004/EK és az 1811/2005/EK rendelet módosításáról (az engedély jogosultja: S.I. Lesaffre)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 10. cikkének (2) bekezdése előírja a 70/524/EGK tanácsi irányelv (2) alapján engedélyezett adalékanyagok újraértékelését.

                     (3)

                     A Saccharomyces cerevisiae CNCM I-4407 készítmény (korábban: Saccharomyces cerevisiae NCYC Sc 47) takarmány-adalékanyagként történő felhasználását elválasztott malacok esetében a 2148/2004/EK bizottsági rendelet (3), kocák esetében az 1288/2004/EK bizottsági rendelet (4), tejelő tehenek esetében pedig az 1811/2005/EK bizottsági rendelet (5) engedélyezte a 70/524/EGK irányelvnek megfelelően, időbeli korlátozás nélkül. Az említett készítményt ezt követően az 1831/2003/EK rendelet 10. cikkének (1) bekezdése szerint meglévő termékként felvették a takarmány-adalékanyagok nyilvántartásába.

                     (4)

                     Az 1831/2003/EK rendelet 10. cikkének (2) bekezdésével összhangban kérelmet nyújtottak be a Saccharomyces cerevisiae CNCM I-4407 (korábban: Saccharomyces cerevisiae NCYC Sc 47) készítmény elválasztott malacok, kocák és tejelő tehenek takarmány-adalékanyagaként történő újraértékelése iránt. A kérelmező az adalékanyagnak az „állattenyésztésben alkalmazott adalékanyagok” adalékanyag-kategóriába való besorolását kérte. A kérelemhez csatolták az 1831/2003/EK rendelet 7. cikkének (3) bekezdésében előírt adatokat és dokumentumokat.

                     (5)

                     Az Európai Élelmiszerbiztonsági Hatóság (a továbbiakban: Hatóság) 2019. január 22-i véleményében (6) megállapította, hogy a Saccharomyces cerevisiae CNCM I-4407 készítmény a javasolt felhasználási feltételek mellett nincs káros hatással sem az állati és az emberi egészségre, sem a környezetre. A Hatóság álláspontja szerint az adalékanyag az elválasztott malacok és a kocák esetében javíthatja a teljesítményparamétereket, a szopós malacokra gyakorolt kedvező hatás elérése érdekében. A Hatóság továbbá arra a következtetésre jutott, hogy az adalékanyag két vizsgálatban is kedvező hatást mutatott a tejelő tehenek teljesítményére. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (6)

                     mivel az adalékanyag már bizonyította, hogy képes javítani más tejelő kérődzők, nevezetesen a tejelő kecskék, a tejelő juhok és a tejelő bivalyok teljesítményparamétereit, a benyújtott két in vivo vizsgálat eredményei alapján a tejelő tehenek esetében is úgy tekintendő, hogy fennállnak a hatásosság igazolásának feltételei.

                     (7)

                     A Saccharomyces cerevisiae CNCM I-4407 készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (8)

                     Az 1831/2003/EK rendelet szerinti új engedély megadása következtében a 2148/2004/EK rendeletet, az 1288/2004/EK rendeletet és az 1811/2005/EK rendeletet ennek megfelelően módosítani kell.

                     (9)

                     mivel semmilyen biztonsági ok nem indokolja az engedélyezési feltételekre vonatkozó módosítások azonnali alkalmazását, helyénvaló átmeneti időszakot biztosítani az érdekelt felek számára, hogy felkészülhessenek az engedélyezésből adódó új követelmények teljesítésére.

                     (10)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            A 2148/2004/EK rendelet II. mellékletében a Saccharomyces cerevisiae NCYC Sc 47-re vonatkozó E 1702 sorszámú bejegyzést el kell hagyni.

            3. cikk
            Az 1288/2004/EK rendelet I. mellékletében a Saccharomyces cerevisiae NCYC Sc 47-re vonatkozó E 1702 sorszámú bejegyzést el kell hagyni.

            4. cikk
            Az 1811/2005/EK rendelet III. mellékletében a Saccharomyces cerevisiae NCYC Sc 47-re vonatkozó E 1702 sorszámú bejegyzést el kell hagyni.

            5. cikk
            A mellékletben szereplő készítmény és az azt tartalmazó takarmányok, amelyeket 2020. augusztus 24. előtt állítottak elő és címkéztek a 2020. február 24. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

            6. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 3-án.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  A Tanács 70/524/EGK irányelve (1970. november 23.) a takarmány-adalékanyagokról (HL L 270., 1970.12.14., 1. o.).

            (3)  A Bizottság 2148/2004/EK rendelete (2004. december 16.) egyes adalékanyagok állandó és ideiglenes engedélyezéséről és egy már engedélyezett takarmány-adalékanyag új felhasználásainak engedélyezéséről (HL L 370., 2004.12.17., 24. o.).

            (4)  A Bizottság 1288/2004/EK rendelete (2004. július 14.) egyes adalékanyagok állandó engedélyezéséről és egy már engedélyezett takarmány-adalékanyag új felhasználásának ideiglenes engedélyezéséről (HL L 243., 2004.7.15., 10. o.).

            (5)  A Bizottság 1811/2005/EK rendelete (2005. november 4.) a takarmányokban lévő egyes adalékanyagok ideiglenes és végleges engedélyezéséről és egy már engedélyezett takarmány-adalékanyag új alkalmazásának ideiglenes engedélyezéséről (HL L 291., 2005.11.5., 12. o.).

            (6)  EFSA Journal (2019); 17(3):5600.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        CFU/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: bélflóra-stabilizálók.

                        4b1702

                        S.I. Lesaffre

                           Saccharomyces cerevisiae CNCM I-4407

                           Az adalékanyag összetétele:

                           Saccharomyces cerevisiae CNCM I-4407 készítmény, amely legalább az alábbiakat tartalmazza:
                        5 × 109 CFU/g adalékanyag
                        szilárd formában

                           A hatóanyag jellemzése

                        Életképes Saccharomyces cerevisiae CNCM I-4407 sejtek

                           Analitikai módszer
                            (1)

                        Számlálás: élesztőkivonat-dextróz-klóramfenikol agart alkalmazó lemezöntéses módszer (EN 15789:2009).
                        Azonosítás: polimeráz láncreakció (PCR) módszer CEN/TS 15790:2008.

                        Malacok (elválasztott)
                        Kocák

                        —

                        5 × 109

                                    1.

                                    Az adalékanyag és az előkeverék használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyagot kocáknak szánt takarmányban kell használni a szopós malacokra gyakorolt kedvező hatás elérése érdekében.

                                    3.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal vagy intézkedésekkel nem lehet felszámolni vagy minimálisra csökkenteni, akkor az adalékanyagot és az előkeverékeket egyéni védőeszközzel, többek között védőmaszkkal kell használni.

                        2030.2.24.

                        Tejelő tehenek

                        4 × 108

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/160 végrehajtási rendelete (2020. február 5.) egy oregánóolajat, köménymagolajat, karvakrolt, metil-szalicilátot és L-mentolt tartalmazó készítmény elválasztott malacok takarmány-adalékanyagaként történő engedélyezéséről (az engedély jogosultja: Biomin GmbH) (EGT-vonatkozású szöveg)

text:
                  6.2.2020

                  HU

                  Az Európai Unió Hivatalos Lapja

                  L 34/25

         A BIZOTTSÁG (EU) 2020/160 VÉGREHAJTÁSI RENDELETE
         (2020. február 5.)
         egy oregánóolajat, köménymagolajat, karvakrolt, metil-szalicilátot és L-mentolt tartalmazó készítmény elválasztott malacok takarmány-adalékanyagaként történő engedélyezéséről (az engedély jogosultja: Biomin GmbH)
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az 1831/2003/EK rendelet 7. cikkének megfelelően a Bizottsághoz kérelmet nyújtottak be egy oregánóolajat, köménymagolajat, karvakrolt, metil-szalicilátot és L-mentolt tartalmazó készítmény engedélyezése iránt. A kérelemhez csatolták az említett rendelet 7. cikkének (3) bekezdésében előírt adatokat és dokumentumokat.

                     (3)

                     A kérelem az „állattenyésztésben alkalmazott adalékanyagok” adalékanyag-kategóriába sorolandó, oregánóolajat, köménymagolajat, karvakrolt, metil-szalicilátot és L-mentolt tartalmazó készítmény elválasztott malacok takarmány-adalékanyagaként történő engedélyezésére vonatkozik.

                     (4)

                     2019. április 2-i véleményében (2) az Európai Élelmiszerbiztonsági Hatóság (a továbbiakban: Hatóság) megállapította, hogy – a javasolt felhasználási feltételek mellett – az oregánóolajat, köménymagolajat, karvakrolt, metil-szalicilátot és L-mentolt tartalmazó készítmény nincs káros hatással sem az állati egészségre vagy a fogyasztók biztonságára, sem pedig a környezetre. A Hatóság azt is megállapította, hogy a felhasználók belélegzéssel történő expozíciója valószínűtlen, és nem lehet következtetéseket levonni a készítmény bőr- és szemszenzibilizáló hatására vonatkozóan. A Bizottság ezért úgy véli, hogy megfelelő óvintézkedéseket kell hozni az emberi egészségre, különösen az adalékanyag felhasználóira gyakorolt káros hatások megelőzése érdekében. A Hatóság arra a következtetésre jutott, hogy az adalékanyag a tenyésztéstechnikai teljesítmény javítása szempontjából hatékonynak bizonyulhat. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az oregánóolajat, köménymagolajat, karvakrolt, metil-szalicilátot és L-mentolt tartalmazó készítmény értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.

                     (6)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            A mellékletben meghatározott, az „állattenyésztésben alkalmazott adalékanyagok” adalékanyag-kategóriába és az „egyéb állattenyésztésben alkalmazott adalékanyagok” funkcionális csoportba tartozó készítmény takarmány-adalékanyagként történő felhasználása a mellékletben meghatározott feltételek mellett engedélyezett.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 5-én.

                  a Bizottság részéről

                  az elnök

               Ursula VON DER LEYEN

            (1)  HL L 268., 2003.10.18., 29. o.

            (2)  EFSA Journal 2019;17(4):5688.

            MELLÉKLET

                        Az adalékanyag azonosító száma

                        Az engedély jogosultjának neve

                        Adalékanyag

                        Összetétel, kémiai képlet, leírás, analitikai módszer

                        Állatfaj vagy -kategória

                        Maximális életkor

                        Legkisebb tartalom

                        Legnagyobb tartalom

                        Egyéb rendelkezések

                        Az engedély lejárta

                        mg adalékanyag/kg 12 %-os nedvességtartalmú teljes értékű takarmányban

                           Kategória: állattenyésztésben alkalmazott adalékanyagok. Funkcionális csoport: egyéb, állattenyésztésben alkalmazott adalékanyagok (a tenyésztéstechnikai teljesítmény javítása)

                        4d19

                        Biomin GmbH

                        oregánóolaj, köménymagolaj, karvakrol, metil-szalicilát és L-mentol

                           Az adalékanyag összetétele

                        A következőkből álló készítmény:

                                    —

                                    szurokfűből/oregánóból (Origanum vulgare L.) (60–80 mg/g) és köménymagból (Carum carvi L.) (5–10 mg/g) nyert illóolaj,

                                    —

                                    karvakrol (60–80 mg/g), metil-szalicilát (10–40 mg/g) és L-mentol (30–55 mg/g)

                              szilárd formában

                        Elválasztott malacok

                        —

                        75

                        125

                                    1.

                                    Az adalékanyag és az előkeverékek használati utasításában fel kell tüntetni a tárolási feltételeket és a hőkezeléssel szembeni stabilitást.

                                    2.

                                    Az adalékanyag és az előkeverékek felhasználóira vonatkozóan a takarmányipari vállalkozóknak munkafolyamatokat és szervezeti intézkedéseket kell meghatározniuk a használatból fakadó lehetséges kockázatok kezelésére. Ha a kockázatokat e folyamatokkal és intézkedésekkel nem lehet kiküszöbölni vagy minimálisra csökkenteni, akkor az adalékanyagot és az előkeverékeket egyéni védőeszközökkel, többek között bőrvédő eszközökkel és szemvédővel kell használni.

                        2030. február 26.

                           A hatóanyag jellemzése

                        Oregánóolaj (Origanum vulgare L.) (CAS-szám: 8007-11-2) 1,8–16 mg/g linalooltartalommal;
                        Köménymagolaj (Carum carvi L.) (CAS-szám: 8000-42-8) 2,5–6,5 mg/g d-karvon-tartalommal;
                        Karvakrololaj (CAS-szám: 499-75-2) ≥ 99 %, 95–140 mg/g karvakroltartalommal (oregánóból származó és tiszta karvakrol);
                        Metil-szalicilát (CAS-szám: 119-36-8);
                        L-mentol (CAS-szám: 2216-51-8).

                           Analitikai módszer
                            (1)

                        A takarmány-adalékanyagban levő hatóanyagok aktivitásának számszerű meghatározására: gázkromatográfia lángionizációs detektálással (GC-FID).

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports


title: A Bizottság (EU) 2020/463 végrehajtási rendelete (2020. március 24.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Kiwi de Corse” [OFJ])

text:
                  31.3.2020

                  HU

                  Az Európai Unió Hivatalos Lapja

                  L 98/1

         A BIZOTTSÁG (EU) 2020/463 VÉGREHAJTÁSI RENDELETE
         (2020. március 24.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Kiwi de Corse” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) a „Kiwi de Corse” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Kiwi de Corse” elnevezést be kell jegyezni,

               ELFOGADTA EZT A RENDELETET:

            1. cikk
            A „Kiwi de Corse” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba (Gyümölcs, zöldségfélék és gabonafélék, frissen vagy feldolgozva) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 24-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 403., 2019.11.29., 74. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2020/466 végrehajtási rendelete (2020. március 30.) a koronavírus-betegség (COVID-19) következtében a tagállamok ellenőrzési rendszereinek működésében tapasztalt súlyos zavarok fellépése során az emberek, állatok és növények egészségét, valamint az állatjólétet érintő kockázatok megfékezésére bevezetendő átmeneti intézkedésekről (EGT-vonatkozású szöveg)

text:
                  31.3.2020

                  HU

                  Az Európai Unió Hivatalos Lapja

                  L 98/30

         A BIZOTTSÁG (EU) 2020/466 VÉGREHAJTÁSI RENDELETE
         (2020. március 30.)
         a koronavírus-betegség (COVID-19) következtében a tagállamok ellenőrzési rendszereinek működésében tapasztalt súlyos zavarok fellépése során az emberek, állatok és növények egészségét, valamint az állatjólétet érintő kockázatok megfékezésére bevezetendő átmeneti intézkedésekről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az élelmiszer- és takarmányjog, valamint az állategészségügyi és állatjóléti szabályok, a növényegészségügyi szabályok, és a növényvédő szerekre vonatkozó szabályok alkalmazásának biztosítása céljából végzett hatósági ellenőrzésekről és más hatósági tevékenységekről, továbbá a 999/2001/EK, a 396/2005/EK, az 1069/2009/EK, az 1107/2009/EK, az 1151/2012/EU, a 652/2014/EU, az (EU) 2016/429 és az (EU) 2016/2031 európai parlamenti és tanácsi rendelet, az 1/2005/EK és az 1099/2009/EK tanácsi rendelet, valamint a 98/58/EK, az 1999/74/EK, a 2007/43/EK, a 2008/119/EK és a 2008/120/EK tanácsi irányelv módosításáról, és a 854/2004/EK és a 882/2004/EK európai parlamenti és tanácsi rendelet, a 89/608/EGK, a 89/662/EGK, a 90/425/EGK, a 91/496/EGK, a 96/23/EK, a 96/93/EK és a 97/78/EK tanácsi irányelv és a 92/438/EGK tanácsi határozat hatályon kívül helyezéséről szóló, 2017. március 15-i (EU) 2017/625 európai parlamenti és tanácsi rendeletre (a hatósági ellenőrzésekről szóló rendelet) (1) és különösen annak 141. cikke (1) bekezdésére,
         mivel:

                     (1)

                     Az (EU) 2017/625 rendelet szabályokat állapít meg többek között a tagállamok illetékes hatóságai által végzett hatósági ellenőrzések és más hatósági tevékenységek tekintetében. Felhatalmazza továbbá a Bizottságot arra, hogy végrehajtási jogi aktus révén megfelelő átmeneti intézkedéseket fogadjon el többek között az emberek, állatok és növények egészségét, valamint az állatjólétet érintő kockázatok visszaszorítása érdekében, amennyiben a Bizottság bizonyítani tudja, hogy egy tagállam ellenőrzési rendszerében súlyos zavar áll fenn.

                     (2)

                     A koronavírus-betegséggel (COVID-19) kapcsolatos jelenlegi válság rendkívüli és példa nélküli kihívást jelent a tagállamok kapacitásai számára a hatósági ellenőrzések és más hatósági tevékenységek teljeskörű, az uniós jogszabályoknak megfelelő elvégzése tekintetében.

                     (3)

                     Az egészség védelmét, valamint az áruk és alapvető szolgáltatások rendelkezésre állását biztosító határigazgatási intézkedésekre vonatkozó iránymutatásában (2) a Bizottság hangsúlyozta, hogy a jelenlegi helyzetben mindez nem befolyásolhatja az egységes piac zavartalan működését. Emellett a tagállamoknak továbbra is biztosítaniuk kell az áruk forgalmát.

                     (4)

                     Az (EU) 2017/625 rendeletnek megfelelően a tagállamoknak ellenőrzési rendszert kell létrehozniuk, amely a hatósági ellenőrzések és más hatósági tevékenységek elvégzésére kijelölt illetékes hatóságokat foglalja magában. Az említett rendelet 5. cikke (1) bekezdése e) pontjának megfelelően az illetékes hatóságoknak elegendő számú, megfelelő képzettséggel és tapasztalattal bíró személyzettel, vagy ilyen személyzethez való hozzáféréssel kell rendelkezniük, hogy a hatósági ellenőrzéseket és más hatósági tevékenységeket hatékonyan és eredményesen lehessen elvégezni.

                     (5)

                     A COVID-19-járványhoz kapcsolódó jelenlegi válság során a tagállamok az emberi egészség védelme érdekében a lakosság mozgását jelentős mértékben korlátozó intézkedéseket vezettek be.

                     (6)

                     Több tagállam arról tájékoztatta a Bizottságot, hogy az (EU) 2017/625 rendeletben előírt, a hatósági ellenőrzések és más hatósági tevékenységek elvégzéséhez szükséges megfelelő személyzet mozgósítására vonatkozó képessége az említett korlátozások következtében nagymértékben csökkent.

                     (7)

                     Több tagállam arról tájékoztatta a Bizottságot, hogy azon hatósági ellenőrzések és más hatósági tevékenységek végrehajtása, amelyekhez elengedhetetlen az ellenőrző személyzet fizikai jelenléte, nehézségekbe ütközik. Különösen az állatok klinikai vizsgálatával, az állati eredetű termékek, növények és növényi termékek, valamint a nem állati eredetű élelmiszerek és takarmányok bizonyos ellenőrzéseivel, továbbá a mintáknak a tagállamok által kijelölt hatósági laboratóriumokban történő vizsgálatával kapcsolatban merülnek fel nehézségek.

                     (8)

                     Az élő állatok és szaporítóanyagok egységes piacon belüli kereskedelmét szabályozó uniós jogszabályok, nevezetesen a 64/432/EGK (3), a 88/407/EGK (4), a 89/556/EGK (5), a 90/429/EGK (6), a 91/68/EGK (7), a 92/65/EGK (8), a 2006/88/EK (9), a 2009/156/EK (10) és a 2009/158/EK (11) tanácsi irányelv alapján az állatok és szaporítóanyagok szállítmányait a tagállamok közötti mozgatásuk során az állategészségügyi bizonyítványok eredeti példányainak kell kísérniük.

                     (9)

                     Több tagállam arról tájékoztatta továbbá a Bizottságot, hogy a tagállamok között mozgatott vagy az Unióba beléptetett állat- és szaporítóanyag-szállítmányokat kísérő eredeti, papíralapú hatósági bizonyítványok és hatósági tanúsítványok aláírásához és kiállításához szükséges hatósági ellenőrzések és más hatósági tevékenységek jelenleg nem végezhetők el az uniós jogszabályoknak megfelelően.

                     (10)

                     Ezért ideiglenesen alternatívát kell engedélyezni az eredeti, papíralapú hatósági bizonyítványok és hatósági tanúsítványok bemutatása tekintetében, figyelembe véve az (EU) 2019/1715 bizottsági végrehajtási rendeletben (12) említett kereskedelem-ellenőrzési és szakértői rendszer (TRACES) regisztrált felhasználók általi használatát és azt, hogy a TRACES technikai okokból jelenleg nem képes az említett végrehajtási rendeletnek megfelelő elektronikus bizonyítványok kiállítására. Ez az alternatíva nem érintheti a vállalkozóknak az (EU) 2017/625 rendelet szerinti kötelezettségét, miszerint eredeti dokumentumokat kell bemutatniuk, ha az technikailag megvalósítható.

                     (11)

                     Az említett különleges körülményekre tekintettel intézkedéseket kell hozni annak érdekében, hogy elkerülhetők legyenek az illetékes hatóságok személyzetét érintő súlyos egészségügyi kockázatok, biztosítva egyúttal, hogy az állatok, a növények és az azokból készült termékek által az emberek, állatok és növények egészségére jelentett kockázatok és az állatjólétet érintő kockázatok megelőzése ne kerüljön veszélybe. Ugyanakkor biztosítani kell az agrár-élelmiszeripari láncra vonatkozó uniós jogszabályokon alapuló egységes piac megfelelő működését.

                     (12)

                     A meglévő ellenőrzési rendszereik működtetése során komoly nehézségekkel szembesülő tagállamok számára ezért lehetővé kell tenni, hogy az e rendeletben meghatározott átmeneti intézkedéseket az ellenőrzési rendszereikben bekövetkezett súlyos zavarok kezeléséhez szükséges mértékben alkalmazzák. A tagállamoknak minden szükséges intézkedést meg kell tenniük az ellenőrzési rendszereikben tapasztalt súlyos zavarok mihamarabbi megszüntetése érdekében.

                     (13)

                     Az e rendeletben előírt átmeneti intézkedéseket alkalmazó tagállamoknak tájékoztatniuk kell a Bizottságot és a többi tagállamot erről, valamint az (EU) 2017/625 rendelettel összhangban végzett hatósági ellenőrzések és más hatósági tevékenységek lefolytatása során felmerült nehézségek orvoslására hozott intézkedésekről.

                     (14)

                     Ezt a rendeletet két hónapig kell alkalmazni annak érdekében, hogy megkönnyíthető legyen a hatósági ellenőrzéseknek és más hatósági tevékenységeknek a COVID-19-válság során történő tervezése és végrehajtása. Tekintettel a több tagállamtól beérkezett információkra, amelyek alapján arra lehet következtetni, hogy azonnali átmeneti intézkedésekre van szükség, e rendeletnek a kihirdetését követő napon kell hatályba lépnie.

                     (15)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Ez a rendelet átmeneti intézkedéseket állapít meg az emberek, állatok és növények egészségét, valamint az állatjólétet érintő széles körű kockázatok megfékezésére annak érdekében, hogy a COVID-19-válság kapcsán a tagállamok ellenőrzési rendszereinek működésében tapasztalt súlyos zavarok kezelhetők legyenek.

            2. cikk
            Az e rendeletben meghatározott átmeneti intézkedéseket alkalmazni kívánó tagállamok tájékoztatják a Bizottságot és a többi tagállamot e szándékukról, valamint az (EU) 2017/625 rendelettel összhangban végzett hatósági ellenőrzések és más hatósági tevékenységek során felmerült nehézségek orvoslására hozott intézkedésekről.

            3. cikk
            A hatósági ellenőrzések és az egyéb hatósági tevékenységek kivételesen elvégezhetők egy vagy több olyan természetes személy által, akiket képesítésük, képzettségük és gyakorlati tapasztalatuk alapján az illetékes hatóság erre külön felhatalmazott, és akik valamilyen rendelkezésre álló kommunikációs eszköz útján kapcsolatban állnak az illetékes hatósággal, továbbá akiknek az említett hatósági ellenőrzések és más hatósági tevékenységek elvégzése során követniük kell az illetékes hatóság utasításait. Az említett személyeknek pártatlanul kell eljárniuk, és esetükben az általuk végzett hatósági ellenőrzések és más hatósági tevékenységek tekintetében nem állhat fenn összeférhetetlenség.

            4. cikk
            A hatósági ellenőrzések, valamint a hatósági bizonyítványok és tanúsítványok kiállításával kapcsolatos egyéb hatósági tevékenységek kivételesen elvégezhetők az ilyen bizonyítványok vagy tanúsítványok eredeti példányának elektronikus másolatán, illetve a TRACES rendszeren keresztül létrehozott és benyújtott elektronikus bizonyítványon vagy tanúsítványon végzett hatósági ellenőrzés útján, feltéve, hogy a hatósági bizonyítvány vagy tanúsítvány bemutatásáért felelős személy nyilatkozatot mutat be az illetékes hatóságnak, amelyben megerősíti, hogy a hatósági bizonyítvány vagy tanúsítvány eredeti példányát a technikailag lehetséges legrövidebb időn belül be fogja nyújtani. Az említett hatósági ellenőrzések és más hatósági tevékenységek végzésekor az illetékes hatóság figyelembe veszi az érintett állatok és áruk meg nem felelésének várható kockázatát, valamint a vállalkozókat és az (EU) 2017/625 rendelet 1. cikkének (2) bekezdésében említett szabályoknak való megfelelésüket érintő korábbi hatósági ellenőrzések eredményeit.

            5. cikk
            A hatósági ellenőrzések és az egyéb hatósági tevékenységek kivételesen a következőképp is elvégezhetők:

                        a)

                        hatósági laboratórium által elvégzendő analízis, teszt vagy diagnosztika esetén az illetékes hatóság által erre a célra ideiglenesen kijelölt bármely laboratórium által;

                        b)

                        az (EU) 2017/625 rendelet 14. cikkében említett, hatósági ellenőrzésekkel kapcsolatos módszerek és technikák vonatkozásában a vállalkozókkal és személyzetükkel folytatandó személyes találkozók esetében a rendelkezésre álló távközlő eszközökön keresztül.

            6. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2020. június 1-ig kell alkalmazni.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. március 30-án.

                  a Bizottság részéről

                  az elnök

               Ursula VON DER LEYEN

            (1)  HL L 95., 2017.4.7., 1. o.

            (2)  C(2020) 1753 final, 2020. március 16.

            (3)  A Tanács 64/432/EGK irányelve (1964. június 26.) a szarvasmarhafélék és a sertések Közösségen belüli kereskedelmét érintő állategészségügyi problémákról (HL L 121., 1964.7.29., 1977/64. o.).

            (4)  A Tanács 88/407/EGK irányelve (1988. június 14.) a szarvasmarhafajba tartozó háziállatok mélyhűtött spermájának Közösségen belüli kereskedelmére és behozatalára alkalmazandó állategészségügyi követelmények megállapításáról (HL L 194., 1988.7.22., 10. o.).

            (5)  A Tanács 89/556/EGK irányelve (1989. szeptember 25.) a szarvasmarhafajba tartozó háziállatok embrióinak Közösségen belüli kereskedelmét és harmadik országokból történő behozatalát szabályozó állategészségügyi feltételekről (HL L 302., 1989.10.19., 1. o.).

            (6)  A Tanács 90/429/EGK irányelve (1990. június 26.) a sertéssperma Közösségen belüli kereskedelmére és behozatalára alkalmazandó állategészségügyi követelmények megállapításáról (HL L 224., 1990.8.18., 62. o.).

            (7)  A Tanács 91/68/EGK irányelve (1991. január 28.) a juh- és kecskefélék Közösségen belüli kereskedelmére irányadó állategészségügyi feltételekről (HL L 46., 1991.2.19., 19. o.).

            (8)  A Tanács 92/65/EGK irányelve (1992. július 13.) a 90/425/EGK irányelv A. mellékletének I. pontjában felsorolt külön közösségi szabályokban megállapított állategészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állategészségügyi követelmények megállapításáról (HL L 268., 1992.9.14., 54. o.).

            (9)  A Tanács 2006/88/EK irányelve (2006. október 24.) a tenyésztett víziállatokra és az azokból származó termékekre vonatkozó állategészségügyi követelményekről és a víziállatokban előforduló egyes betegségek megelőzéséről és az azok elleni védekezésről (HL L 328., 2006.11.24., 14. o.).

            (10)  A Tanács 2009/156/EK irányelve (2009. november 30.) a lófélék mozgására és harmadik országból történő behozatalára irányadó állategészségügyi feltételekről (HL L 192., 2010.7.23., 1. o.).

            (11)  A Tanács 2009/158/EK irányelve (2009. november 30.) a baromfi és keltetőtojás Közösségen belüli kereskedelmére és harmadik országból történő behozatalára irányadó állategészségügyi feltételekről (HL L 343., 2009.12.22., 74. o.).

            (12)  A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).


title: A Bizottság (EU) 2020/1061 végrehajtási rendelete (2020. július 13.) egy oltalom alatt álló földrajzi jelzéshez kapcsolódó termékleírás módosításának jóváhagyásáról („Dealurile Sătmarului” (OFJ))

text:
                  20.7.2020

                  HU

                  Az Európai Unió Hivatalos Lapja

                  L 232/39

         A BIZOTTSÁG (EU) 2020/1061 VÉGREHAJTÁSI RENDELETE
         (2020. július 13.)
         egy oltalom alatt álló földrajzi jelzéshez kapcsolódó termékleírás módosításának jóváhagyásáról („Dealurile Sătmarului” (OFJ))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 99. cikkére,
         mivel:

                     (1)

                     A Bizottság megvizsgálta a „Dealurile Sătmarului” oltalom alatt álló földrajzi jelzéshez kapcsolódó termékleírás módosításának jóváhagyására irányuló kérelmet, amelyet Románia az 1308/2013/EU rendelet 105. cikkének megfelelően nyújtott be.

                     (2)

                     A Bizottság a termékleírás módosításának jóváhagyására irányuló kérelmet az 1308/2013/EU rendelet (2) 97. cikke (3) bekezdésének megfelelően közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1308/2013/EU rendelet 98. cikke szerinti kifogásolási nyilatkozat.

                     (4)

                     Ezért a termékleírás módosítását az 1308/2013/EU rendelet 99. cikkének megfelelően jóvá kell hagyni.

                     (5)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            A „Dealurile Sătmarului” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. július 13-án.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 347., 2013.12.20., 671. o.

            (2)  HL C 100., 2020.3.27., 6. o.


title: A Bizottság (EU) 2020/1337 végrehajtási rendelete (2020. szeptember 21.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Casatella Trevigiana [OEM])

text:
                  28.9.2020

                  HU

                  Az Európai Unió Hivatalos Lapja

                  L 313/1

         A BIZOTTSÁG (EU) 2020/1337 VÉGREHAJTÁSI RENDELETE
         (2020. szeptember 21.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Casatella Trevigiana [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely a 862/2013/EU bizottsági végrehajtási rendelettel (2) módosított 487/2008/EK bizottsági rendelet (3) alapján bejegyzett „Casatella Trevigiana” oltalom alatt álló eredetmegjelöléshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában (4).

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Casatella Trevigiana” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 1-jén.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 862/2013/EU végrehajtási rendelete (2013. szeptember 5.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Casatella Trevigiana [OEM]) (HL L 240., 2013.9.7., 15. o.).

            (3)  A Bizottság 487/2008/EU rendelete (2008. június 2.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Casatella Trevigiana [OFJ]) (HL L 143., 2008.6.3., 12. o.).

            (4)  HL C 171., 2020.5.19., 29. o.


title: A Bizottság (EU) 2020/1338 végrehajtási rendelete (2020. szeptember 21.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Pecorino Siciliano [OEM])

text:
                  28.9.2020

                  HU

                  Az Európai Unió Hivatalos Lapja

                  L 313/3

         A BIZOTTSÁG (EU) 2020/1338 VÉGREHAJTÁSI RENDELETE
         (2020. szeptember 21.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Pecorino Siciliano [OEM])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Olaszország kérelmét, amely az 1107/96/EK bizottsági rendelet (2) alapján bejegyzett „Pecorino Siciliano” oltalom alatt álló eredetmegjelöléshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet az említett rendelet 50. cikke (2) bekezdésének a) pontja alapján közzétette (3) az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Pecorino Siciliano” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. szeptember 21-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

            (3)  HL C 170., 2020.5.18., 27. o.


title: A Bizottság (EU) 2020/1433 végrehajtási rendelete (2020. október 5.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Pouligny-Saint-Pierre” (OEM))

text:
                  12.10.2020

                  HU

                  Az Európai Unió Hivatalos Lapja

                  L 331/19

         A BIZOTTSÁG (EU) 2020/1433 VÉGREHAJTÁSI RENDELETE
         (2020. október 5.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Pouligny-Saint-Pierre” (OEM))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdése első albekezdésének megfelelően a Bizottság megvizsgálta Franciaország kérelmét, amely az 1107/96/EK bizottsági rendelet (2) alapján bejegyzett „Pouligny-Saint-Pierre” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Pouligny-Saint-Pierre” (OEM) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 5-én.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 1107/96/EK rendelete (1996. június 12.) a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről (HL L 148., 1996.6.21., 1. o.).

            (3)  HL C 193., 2020.6.9., 34. o.


title: A Bizottság (EU) 2020/1469 végrehajtási rendelete (2020. október 6.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Malostonska kamenica” (OEM))

text:
                  13.10.2020

                  HU

                  Az Európai Unió Hivatalos Lapja

                  L 334/1

         A BIZOTTSÁG (EU) 2020/1469 VÉGREHAJTÁSI RENDELETE
         (2020. október 6.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Malostonska kamenica” (OEM))
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Horvátország kérelmét (2) a „Malostonska kamenica” elnevezés bejegyzésére.

                     (2)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Malostonska kamenica” elnevezést be kell jegyezni,

               ELFOGADTA EZT A RENDELETET:

            1. cikk
            A „Malostonska kamenica” (OEM) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.7. osztályba (Friss hal, puhatestűek és rákfélék, valamint ezekből készült termékek) tartozó terméket jelöl.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. október 6-án.

                  a Bizottság részéről,

                  az elnök nevében,

               Janusz WOJCIECHOWSKI

                  a Bizottság tagja

            (1)  HL L 343., 2012.12.14., 1. o.

            (2)  HL C 204., 2020.6.18., 29. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2021/657 végrehajtási rendelete (2021. április 21.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Caşcaval de Săveni” (OFJ)]

text:
                  2021.4.22.

                  HU

                  Az Európai Unió Hivatalos Lapja

                  L 137/14

         A BIZOTTSÁG (EU) 2021/657 VÉGREHAJTÁSI RENDELETE
         (2021. április 21.)
         egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Caşcaval de Săveni” (OFJ)]
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012., november 21-i 1151/2012/EU európai parlamenti és tanácsi rendeletre (1) és különösen annak 52. cikke (3) bekezdésének a) pontjára,
         mivel:

                     (1)

                     Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Románia kérelmét (2) a „Caşcaval de Săveni” elnevezés oltalom alatt álló földrajzi jelzésként (OFJ) történő bejegyzésére.

                     (2)

                     2020. március 30-án a Bizottság kézhez kapta Bulgária felszólalását és indokolással ellátott felszólalási nyilatkozatát. A Bizottság 2020. április 2-án továbbította Romániának Bulgária felszólalását és indokolással ellátott felszólalási nyilatkozatát.

                     (3)

                     A Bizottság megvizsgálta a Bulgária által benyújtott felszólalást, és azt elfogadhatónak találta. A „кашкавал” szó, amely Bulgária nyilatkozatában a „kashkaval” vagy „kaschaval” szó átírásaként szerepelt, megegyezik a „caşcaval” elnevezéssel, amely a „Caşcaval de Săveni” összetett elnevezés részét képezi. A „кашкавал” kifejezést Bulgáriában a Bulgáriában kereskedelmi nagyságrendben előállított és forgalmazott alaptejtermékek elnevezéseként használják. Az indokolással ellátott felszólalási nyilatkozat szerint a javasolt elnevezés bejegyzése veszélyeztetné a „кашкавал” elnevezés vagy a „кашкавал” kifejezést tartalmazó védjegyek, valamint olyan termékek létét, amelyeket a „Caşcaval de Săveni” elnevezés bejegyzése iránti kérelem közzétételének napját megelőzően már legalább öt éven keresztül jogszerűen forgalmaztak Bulgáriában.

                     (4)

                     2020. május 28-án kelt levelében a Bizottság felkérte az érdekelteket a szükséges konzultációk lefolytatására, hogy saját belső eljárásaiknak megfelelően egyezségre jussanak egymás között.

                     (5)

                     Románia és Bulgária megállapodásra jutott, amelyről Románia az előírt határidőn belül, 2020. augusztus 28-án értesítette a Bizottságot.

                     (6)

                     Románia és Bulgária arra a következtetésre jutott, hogy a „Caşcaval de Săveni” elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzése nem érintheti hátrányosan Bulgária azon jövőbeli kérelmeit, amelyek a „кашкавал” kifejezést tartalmazó összetett elnevezésnek az uniós minőségrendszerek keretében történő bejegyzésére irányulnak.

                     (7)

                     Mivel a Románia és Bulgária közötti megegyezés tartalma összhangban van az 1151/2012/EU rendelet és az uniós jogszabályok előírásaival, azt figyelembe kell venni.

                     (8)

                     2020. április 8-án a Bizottság kézhez kapta Görögország felszólalását és indokolással ellátott nyilatkozatát. A Bizottság 2020. április 16-án továbbította Romániának e felszólalást.

                     (9)

                     A Bizottság megvizsgálta a Görögországtól érkezett felszólalást és azt elfogadhatónak találta. A felszólalás szerint a javasolt elnevezés bejegyzése veszélyeztetné a teljes egészében vagy részben azonos név vagy védjegy, valamint olyan termékek létét, amelyeket a „Caşcaval de Săveni” elnevezés bejegyzése iránti kérelem közzétételének napját megelőzően már legalább öt éven keresztül jogszerűen forgalmaztak Görögországban.

                     (10)

                     2020. június 2-án kelt levelében a Bizottság felkérte az érdekelteket a szükséges konzultációk lefolytatására, hogy saját belső eljárásaiknak megfelelően egyezségre jussanak egymás között.

                     (11)

                     2020. augusztus 28-án Románia az 1151/2012/EU rendelet 51. cikke (3) bekezdésének utolsó albekezdésével összhangban kérelmet nyújtott be a fent említett kérelemmel kapcsolatos felszólalási eljárás keretében Görögországgal folytatandó konzultációk határidejének meghosszabbítása iránt, amelynek a Bizottság helyt adott.

                     (12)

                     Románia és Görögország megállapodásra jutott, amelyről Románia a meghosszabbított határidőn belül, 2020. november 27-én értesítette a Bizottságot.

                     (13)

                     Románia és Görögország megállapodott abban, hogy a „Caşcaval de Săveni” elnevezés oltalma nem terjed ki az önállóan álló „caşcaval” elnevezésre, hanem csakis a „Caşcaval de Săveni” összetett teljes elnevezésre. Ezenkívül a két ország megállapodott abban, hogy a „Caşcaval de Săveni” elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről szóló rendeletnek egyértelműen meg kell határoznia a „caşcaval” kifejezés további használatának hatókörét.

                     (14)

                     Mivel a Románia és Görögország közötti megegyezés tartalma összhangban van az 1151/2012/EU rendelet és az uniós jogszabályok előírásaival, azt figyelembe kell venni.

                     (15)

                     Ezért a teljes „Caşcaval de Săveni” (OFJ) elnevezés oltalmat élvez, a „caşcaval” kifejezést pedig – az Unió jogrendjében alkalmazandó elvek és szabályok betartása mellett – továbbra is használni lehet a címkéken és a kiszereléseken az Unió területén,

               ELFOGADTA EZT A RENDELETET:

            1. cikk
            A „Caşcaval de Săveni” (OFJ) elnevezés bejegyzésre kerül.
            Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.3. osztályba (Sajtok) tartozó terméket jelöl.

            2. cikk
            A „caşcaval” kifejezést – az Unió jogrendjében alkalmazandó elvek és szabályok betartása mellett – továbbra is használni lehet a címkéken és a kiszereléseken az Unió területén.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ez a rendelet teljes egészében kötelező és közvetlenül alkalmazandó valamennyi tagállamban.

            Kelt Brüsszelben, 2021. április 21-én.

                  a Bizottság részéről

                  az elnök

               Ursula VON DER LEYEN

            (1)  HL L 343., 2012.12.14., 1. o.

            (2)  HL C 15., 2020.1.16., 5. o.

            (3)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).